open-index/open-wikipedia-markdown huggingface dataset:
Timo Murama

**Timo Kaapo Arthur Murama** (født **Moberg**, 15. oktober 1912 i Rovaniemi, død 17. januar 1981 samme sted) var en finsk kombinertløper og skihopper, som representerte Ounasvaaran Hiihtoseura.

I OL i Garmisch-Partenkirchen i 1936 ble han nummer 7 i kombinert og nummer 24 i spesielt hopp. I VM i Lahtis i 1938 ble han nummer 10 i kombinert, nummer 63 i spesielt hopp og nummer 148 (av 187 fullførende deltakere) på 18 km langrenn. Han ble nummer 5 i kombinert i VM i Cortina d'Ampezzo i 1941, men det mesterskapet ble annullert etter 2. verdenskrig. Han ble nummer 2 i det spesielle hopprennet i Lahtisspelen i 1936.

## Referanser


## Kilder
*  (besøkt 19. februar 2011)
* Lahden Kaupunginmuseo (Lahtis Bymuseum): Resultater VM 1938  (besøkt 19. februar 2011)
* Lahden Kaupunginmuseo (Lahtis Bymuseum): Resultater spesielt hopp 8. mars 1936  (besøkt 19. februar 2011)

## Eksterne lenker
*
Gustl Berauer

**Gustav «Gustl» Berauer** (født 5. november 1912 i Pec pod Sněžkou, Østerrike-Ungarn, død 18. mai 1986 i Schliersee, Vest-Tyskland) var en sudettysk tsjekkisk kombinert- og langrennsløper.

Han konkurrerte for Tsjekkoslovakia i OL i Garmisch-Partenkirchen i 1936, der han ble nummer 14 i kombinert, nummer 21 på 18 km langrenn og var på det tsjekkoslovakiske laget som ble nummer 5 i 4 x 10 km stafett. I VM i Chamonix i 1937 ble han nummer 5 i kombinert. I VM i Lahtis i 1938 ble han nummer 15 i kombinert og nummer 95 på 18 km.

Etter at Sudetenland var blitt annektert av Tyskland gjennom Münchenavtalen høsten 1938, konkurrerte Gustl Berauer for Tyskland. Han ble verdensmester i kombinert i Zakopane i 1939, og igjen i Cortina d'Ampezzo i 1941. Mesterskapet i 1941 ble imidlertid annullert etter 2. verdenskrig.

Under krigen var Gustl Berauer Feldwebel (sersjant) i *Gebirgsjägern* (alpejegerne). Han ble alvorlig såret på Østfronten, noe som gjorde at han ikke kunne ta opp igjen idretten etter krigen. 

Fra 1963 til 1975 var han leder for kombinertkomiteen i FIS.

## Referanser


## Kilder
* Sports Reference: Gustl Berauer  (besøkt 20. februar 2011)
* Lahden Kaupunginmuseo (Lahtis Bymuseum): Resultater VM 1938  (besøkt 19. februar 2011)

## Eksterne lenker
*
Burg Frauenstein

Ruinene av **Burg Frauenstein** befinner seg på et 680 meter høyt fjell av granitt langs ryggen av Osterzgebirge ved byen Frauenstein i Landkreis Mittelsachsen i Fristaten Sachsen.

Den eldste skriftlige kilde om borgen er fra 1272. Den forteller at borgen ble bygd i 1200 som en grensefestning mellom Markgrevskapet Meißen og Böhmen. Den tjente til å beskytte handelsrutene og driften av sølvgruvene i området. Den opprinnelige kjerneborgen var kun 30 x 15 m og omfattet et boligtårn.

I de påfølgende årene ble det bygd et nytt boligtårn som var koblet til det eksisterende tårnet. På slutten av 1200-tallet ble palasset utvidet med et borgkapell. Byggingen av den store ringmuren fulgte i første halvdel av 1300-tallet. I 1329 ble borgen og dens herskapsrettigheter pantsatt av markgreven av Meißen til borggrevene.

Kommunen Frauenstein fikk bystatus i 1411. I 1438 ble borgen betydelig skadd under en beleiring av soldater fra huset Wettin. Etter dette fulgte en strid hvor markgrevene av Meißen kjempet om eiendomsretten etter borggrevene. Striden begynte med at slekten Meinhering døde ut i 1426, og at *Vögte* ble overtatt av huset Plauen. I 1473 ble adelsslekten von Schönberg i dette huset tildelt borgens eiendomsrett. Denne lot bygge i årene 1585&ndash;1588 et palass tegnet av kurfyrstens arkitekt Hans Irmisch. Etter ferdigstillelsen av slottet, forble borgen ubebodd. I 1615 ble det likevel foretatt en fornyelse av borgkapellet.

Den siste Schönberg fra Frauenstein solgte i 1647 alle sine eiendommer til kurfyrste Johann Georg I av Sachsen. Han omdannet først borgen til et juridisk sete (*Gerichtsamt*), senere til et skogskontor (*Forstrentamt*) og deretter til en første instans domstol i form av en Amtsgericht.

I 1728 ble store deler av byen Frauenstein ødelagt av brann, og borgen såvel som slottet ble sterkt rammet. Ettersom borgen, i motsetning til slottet ikke tjente noen nytte, ga man opp videre gjenoppbygginger.

Boligtårnet «Dicker Merten» fra 1200-tallet og den 1,50 meter tykke ringmuren har blitt bevart til våre dager. Andre bevarte fasiliteter er kjelleren, kjøkkenet, borgkapellet, fengselet, to finstuer og en rekke hvelv. Restaureringsarbeider av ruinene fant sted i 1968, 1990 og 1992.

I 2007 ble det grunnlagt et interessefellesskap som har påtatt seg oppgaven å gjøre borgen tilgjengelig for almenheten og å hindre oppkjøp av private. Ut fra dette interessefellesskap ble *Förderverein Burg Frauenstein e.V.* grunnlagt i 2009.

## Billedgalleri

Fil:Burgruine Frauenstein 01.jpg
Fil:Burgruine Frauenstein (Erzgebirge) 02.jpg
Fil:Burgruine Frauenstein (Erzgebirge) 03.jpg
Fil:Burgruine Frauenstein (Erzgebirge) 04.jpg
Fil:Burgruine Frauenstein (Erzgebirge) 05.jpg
Fil:Burgruine Frauenstein (Erzgebirge) 06.jpg
Fil:Burgruine Frauenstein (Erzgebirge) 07.jpg
Fil:Burgruine Frauenstein (Erzgebirge) 08.jpg
Fil:Burgruine Frauenstein (Erzgebirge) 09.jpg
Fil:Burgruine Frauenstein (Erzgebirge) 10.jpg
Fil:Burgruine Frauenstein (Erzgebirge) Modell 11.jpg
Fil:Burgruine Frauenstein (Erzgebirge) Modell 12.jpg
Fil:Burgruine Frauenstein (Erzgebirge) Modell 13.jpg


## Eksterne lenker
* Interesseforeningen Förderverein Burg Frauenstein e.V.
Generalife

**Generalife** (arabisk: Jannat al-'Arif – *Arkitektens hage*) var de nasridiske sultanenes sommerpalass i Granada.

Palasset og dets hager ble oppført i Muhammed IIIs regjeringstid (1302–1309) og ble dekorert på nytt kort tid deretter av Ismail I (1313–1324). 

Komplekset består av *Patio de la Acequia* (Vannkanalens eller vanngårdens patio), som har en lang dam omgitt av blomsterbed, fontener, kolonnader og paviljonger samt *Jardín de la Sultana* (Sultanas hage eller gårdsplass med sypresser). Den førstnevnte er trolig den som best har bevart stilen for middelalder hagene i Al-Andalus. Opprinnelig var palasset sammenbundet med Alhambra av en dekket gangvei over ravinen som nå deler dem. Generalife er en av de eldste bevarte mauriske hager.

Noen av Ibn al-Yayyabs dikt dekorerer fortsatt veggene i palasset.

Dagens hager ble påbegynt i 1931 og ble gjort ferdig av Francisco Prieto Moreno i 1951. Gangveiene er dekket i tradisjonell granadisk stil med mosaikk av rullestein: hvite fra elven Darro og svarte fra elven Genil.

Det finnes en etterligning av deler av Generalife i Roundhay Park i Leeds, Storbritannia.

## Referanser


## Eksterne lenker
* 
* Alhambra, Generalife og Albayzín, Granada (engelsk)
* Museum With No Frontiers http://www.museumwnf.org/database_item.php?id=monument;ISL;es;Mon01;15;en (engelsk)
* BBCs bildegalleri (engelsk)
Nasrider

**Nasrider** kaltes den siste islamske dynastiet i Spania. Det ble grunnlagt av Muhammed ibn Nasr i 1238 og tilhørte slekten al-Ahmar. Den medlemmer ble derfor kalt alahmarer. I dynastiets blomstringstid oppførtes blant annet det berømte palasset Alhambra i Granada der nasridene hadde sin hovedstad. I 1492 ble den regjerende sultanen, Boabdil, beseiret av det kristne spanske kongeriket under Ferdinand og Isabella.

## Liste over Nasridsultaner i Granada
*Muhammed I ibn Nasr (1238–1272)
*Muhammed II al-Faqih (1273–1302)
*Muhammed III (1302–1309)
*Nasr (1309–1314)
*Ismail I (1314–1325)
*Muhammed IV (1325–1333)
*Yusuf I (1333–1354)
*Muhammed V (1354-1359, 1362-1391)
*Ismail II (1359–1360)
*Muhammed VI (1360–1362)
*Yusuf II (1391–1392)
*Muhammed VII (1392–1408)
*Yusuf III (1408–1417)
*Muhammed VIII (1417-1419, 1427-1429)
*Muhammed IX (1419-1427, 1430-1431, 1432-1445, 1448-1453)
*Yusuf IV (1432)
*Yusuf V (1445-1446, 1462)
*Muhammed X (1446–1448)
*Muhammed XI (1453–1454)
*Said (1454–1464)
*Abu l-Hasan Ali, kjent som Muley Hacén (1464-1482, 1483-1485)
*Abu 'abd Allah Muhammed XII, kjent som Boabdil (1482-1483, 1486-1492)
*Abū `Abd Allāh Muhammed XIII, kjent som El Zagal (1485–1486)

## Eksterne lenker
* Viktige dynastier hos Aridane kunnskapsbase for kulturfagene ved Universitetet i Oslo
Beatrix av Bayern

**Beatrix av Bayern**, (egentlig Beatrix av Brandenburg), død 25. desember 1359, begravet i Stockholm (?), var dronningegemal av Sverige 1356-1359. 

Hun var datter av den tysk-romerske keiser Ludvig IV av Bayern og Margaretha II, hertuginne av Hainault. Hun giftet seg 1355 eller 56 med prins Erik Magnusson, som var i opposisjon til sin far Magnus Eriksson. Han regjerte dog også sammen med faren, og dermed kom Beatrix til å fungere som dronninggemal samtidig med Magnus Erikssons kone Blanka av Namur. Dette forhold har trolig vært opphavet til den påstand man kan finne i eldre litteratur, om at dronning Beatrix' mann og barn skal ha vært offer for dronning Blankas giftige intriger. Troligere er det at hun døde i barneseng sammen med dennyfødte sønnen Erik, rammet av pesten som grasserte på denne tid.

Enkelte historikere mener i dag at hun ble begravet i Sortebrødreklosteret i Stockholm.

## Referanser
Slåtthaug kunstisbane

**Slåtthaug kunstisbane** er en utendørs kunstisbane i Fana i Bergen som åpnet i 1991. Banen ligger 61 moh og er 400 meter rundbane. Banen åpner for sesongen rundt månedskiftet oktober/november om været tillater det.

Det ble arrangert verdscuprenn i skøyting for menn her i 1994, og i 1997 og 2003 ble det arrangert norgesmesterskap (allround).

## Se også
* Liste over skøytebaner

## Eksterne lenker
* 

* 
* 
*  Slåtthaug kunstisbane på SpeedskatingResults.com
Saturday Night’s Alright for Fighting

«**Saturday Night's Alright for Fighting**» eller «**Saturday Night's Alright (For Fighting)**» er en sang fremført av Elton John. Teksten ble skrevet av Bernie Taupin og musikken ble komponert av Elton John for hans album *[[Goodbye Yellow Brick Road]]*.

## Informasjon
Sangen ble utgitt i juli 1973 som den første singelen fra albumet, og gikk inn på Top 10 i Storbritannia og Top 20 i USA. Til tross for at singelen ble en beskjeden suksess i forhold til Elton Johns øvrige hits, er det fortsatt en av hans mest kjente sanger.

Sangen ble bannlyst av mange radiostasjoner, da de fryktet at tittelen skulle oppfordre til vold.

## Sporliste
### A-side
#«Saturday Night's Alright for Fighting» – 4:12

### B-side
#«Jack Rabbit» – 1:50
#«Whenever You're Ready (We'll Go Steady Again)» – 2:50

## Eksterne lenker
* ''Saturday Night's Alright for Fighting'' på Allmusic
Nesttun idrettsplass

**Nesttun idrettsplass** er et idrettsanlegg på Nesttun i Fana i Bergen kommune. Anlegget består av to kunstgressbaner.

Anlegget er hjemmebanen til Fana IL som har herrelag i 2. divisjon, og et kvinner også i 2. divisjon. Tilskuerrekorden er på 700 fra NM 3. runde mellom Fana - SK Brann den 28. juni 2002.

Tidligere lå Travbanen på Nesttun her. Den ble benyttet av Bergen og Omegns Travselskap fra 1926 til 1985, da Bergen travpark ble tatt i bruk. Området ble regulert til parkutbygging og idrettsformål i 1993.

## Referanser
Chuckwalla

**Chuckwalla** (latinsk navn: *Sauromalus ater*, tidligere *Sauromalus obesus* er en art øgler i familien Iguanidae. Den er hjemmehørende i Sonora- og Mojaveørkenene i det sørvestre USA og nordvestlige Mexico. Dens leveområder strekker seg fra øst-California, Utah og Nevada sørover til Baja California og Sonora.

Denne lubne øglen ligger mellom steinene om natta og kommer fram om morgenen for å ligge og varme seg i sola. Den er planteeter og tilbringer dagen med å beite blader, blomster og knopper. Når den er i fare, gjemmer i en steinsprekk og blåser opp kroppen slik at den er nesten umulig å rikke.

## Referanser


## Eksterne lenker
*
Stanley Sadie

**Stanley Sadie** (født 30. oktober 1930, død 21. mars 2005) var en britisk musikkviter, musikkritiker, redaktør og journalist. Han er særlig kjent for å ha redigert den første og andre utgaven av musikkleksikonet *[[Grove Dictionary of Music and Musicians|The New Grove]]*.

Han ble født i London og utdannet seg ved St Paul's School. I 1950 påbegynte han musikkstudier ved Gonville og Caius College i Cambridge under ledelse av professor Thurston Dart. Etter å ha tatt en filosofisk doktorgrad om britisk kammermusikk på 1700-tallet underviste Sadie ved Trinity College of Music i London fra 1957 til 1965. Han bega seg deretter inn i journalistikken, og ble musikkritiker for avisen *[[The Times]]* i 1964. På 1960-tallet skrev han mange musikkanmeldelser for ulike publikasjoner, og ble i 1966 ansatt av *[[The Musical Times]]*.

I 1970 begynte han å arbeide på den sjette utgaven av *Grove Dictionary of Music and Musicians*, som ble publisert i 1980 under tittelen *The New Grove*. Den neste utgaven ble gitt ut i 2001, og hadde totalt 29 bind. I 1981 forlot Sadie *The Times* for å få arbeidet med andre *Grove*-leksika, blant dem *The New Grove Dictionary of American Music* (1986) og *[[The New Grove Dictionary of Opera]]* (1992). På 1960- og 70-tallet skrev han biografier om Mozart, Beethoven og Händel. I 1976 ble han redaktør for *Master Musicians*, en serie av biografier om musikkpersonligheter.

Han var president i Royal Musical Association (1989–1994), av den internasjonale musikkvitenskapelige Society (1992–1997), og av forstanderskapet av Holst Birthplace Museum i Cheltenham. Et festskrift med tittelen *Words about Mozart: Essays in Honour of Stanley Sadie* ble utgitt i 2005, redigert av Dorothea Link og Judith Nagley.

Sadie døde i sitt eget hjem i Cossington, Somerset, den 21. mars 2005 av amyotrofisk lateral sklerose (Lou Gehrigs sykdom). Han hadde fått diagnosen noen uker tidligere. Han var 75 år gammel da han døde. Sadie giftet seg to ganger. Hans første kone, Adele, som han hadde to sønner og en datter sammen med, døde i 1978. Med hans andre kone, Julie Anne, som også var musikkviter, hadde han en sønn og datter med.

Hans barnebarn er den kjente engelske fiolinisten Nicola Sadie. I 1982 ble Sadie utnevnt til Kommandør av Order of the British Empire. Han mottok et æresdoktorat fra University of Leicester, og han ble valgt til æresmedlem av Royal College of Music og Gonville og ved Caius College, Cambridge.

## Referanser


## Eksterne lenker
* 
*  Intervju med Stanley Sadie av Bruce Duffie, 29. oktober 1992
Kristoffer Fotland

**Kristoffer Fotland** (født 10. mars 1905 i Time, død 7. august 2006 i Oslo) var en norsk lege og misjonær. Han er kjent for sin innsats i Kina og særlig for sin gjerning på Taiwan, der han spesielt huskes for sin innsats for poliomyelittrammede. 

Fotland var utdannet lege. I 1932 avla han medisinsk embetseksamen og i 1970 ble han spesialist i generell kirurgi.
 
Fotland ble misjonær for Den Norske Misjonsallianse og i 1935 reiste han til Kina for å overta ledelsen av misjonssykehuset i Zhangjiakou, eller Kalgan som byen ble kalt. Misjons- og hospitalvirksomheten ble drevet under vanskelige forhold i urolige tider. Provinsen Chahar ble i 1937 erobret av japanerne og innlemmet i lydriket Mengjiang. Etter andre verdenskrigs slutt kjempet nasjonalister og kommunister om kontroll over byen. Etter at arbeidet i Chahar måtte oppgis, vendte Fotland tilbake til Norge i 1946, men fortsatte i 1948 sin virksomhet i Yunnan i det sørlige Kina. 

Kommunistenes maktovertakelse medførte at han måtte forlate Fastlands-Kina og i stedet fortsette arbeidet på Taiwan fra august 1949. Der ledet Fotland misjonens arbeid med å bygge opp et sykehus i byen Pingtung, kalt *Pingtung Christian Hospital*. En ny sykehusbygning var ferdig i 1963, og i tillegg ble det reist et sanatorium for barn, en koloni kalt *Victory Home* for barn med skader av poliomyelitt og en klinikk for spedalske. Sykehuset i Pingtung var på denne tiden norsk misjons største sykehus i felt. Fotland vendte tilbake til Norge i 1979.

Fotland var i perioder tilsynsmann for misjonsvirksomheten på Taiwan og drev forkynnelse. I 1945 utga han andaktsboken *Fagnadbod frå aust*, som senere også ble oversatt til bokmål som *Lys over dagen* (Luther Forlag) og utgitt på engelsk som *Light over the Day* i USA. 

Kongen utnevnte i 1975 Fotland til ridder av 1. klasse av St. Olavs Orden «for humanitært virke som misjonslege». Republikken Kinas president, Chiang Kai-shek, hedret ham med sølvplakett for humanitær innsats. 
 
## Biografier
* Dehlin, Harald Stene: *Kirurg-misjonæren Kristoffer Fotland*, Oslo: Luther Forlag, 1980
* Prøis, Arne: «Trekk av en livsvandring med en legelegende. Møte med Astri og Kristoffer Fotland», i Arne Prøis (red.): *Gylne minner fra vandringen mot gull*, Oslo: Lunde Forlag, 1996, s. 61–79
* Sørheim-Queseth, Bjørn Jarle: Doktor Bjørgaas. Historien om en legemisjonær . Hermon Forlag 2012 (Omtalt)

## Utgivelser
* Fotland, Kristoffer: *Light over the day*, originaltittel *Fagnadbod frå aust*, Pasadena, California: World-Wide Missions, 1973
* Bjerkeseth, Haldor, Angell H. Eggen og Kristoffer Fotland: *Tjen Herren med glede*, Stavanger: Nomi, 1973
* Fotland, Kristoffer: *Lys over dagen*, originaltittel *Fagnadbod frå aust*, Oslo, 1966
* Fotland, Kristoffer: *Fagnadbod frå aust. Korte ord til dagen*, Oslo, Den norske misjonsallianse, 1945
* 

## Referanser
Rikissa av Danmark

**Rikissa av Danmark** (også **Richiza** og **Rixa**, født 1182, død 8. mai 1220) var svensk dronning fra 1210-16.

Hun var datter av Valdemar den store og dennes ektefelle Sofia av Minsk.  Dermed var hun også søster til Valdemar II og til prinsesse Ingeborg som giftet seg med kong Philip II August av Frankrike. Navnet hadde hun arvet fra mormoren Rikissa av Polen. 

Hun ble i år 1210 gift med Erik Knutsson, som samme år hadde vunnet riket ved kong Sverkers fall. Ifølge overleveringer skal hun ved ankomsten til Sverige ha blitt overrasket over, at hun måtte ri selv i stedet for å bli hentet i en vogn. Hun skal ha sagt at  den slags aldri ville ha skjedd i hennes fars land. 

Kong Erik behandlet henne med respekt og de fikk tilsammen fire barn, hvorav den yngste ble født etter farens død. Kongen døde allerede i 1216, hvoretter Rikissa reiste tilbake til Danmark. Her døde hun fire år senere. Hun ble begravet i St. Bendts kirke i Ringsted, hvor også hennes mor og far ligger. 

## Barn
# Sofia (død før 24. april 1241, gift med fyrst Henrik Burwin III av Mecklenburg
# Marianne, pommersk fyrstinne
# Ingeborg, gift med Birger jarl
# Katarina
# Erik Eriksson den lespete og halte

## Referanser


## Eksterne lenker
* Richiza, Dronning af Sverige i Dansk biografisk lexikon
* Richeza of Sweden på findagrave.com
* Rikissas barn på sundin.nu
Ordines equestres maiestatis Mastodontis

** Ordines equestres maiestatis Mastodontis**, blant tannleger også kalt **Mastodontordenen** eller **Mastodonten**, er en utmerkelse tilknyttet Odontologforeningen ved Universitetet i Oslo. Den ble grunnlagt i 1933 har som formål å sørge for at studenter, tannleger og andre med en særdeles fortjenestefull aktivitet innenfor Odontologforeningen og/eller i det odontologiske miljø, skal få en velfortjent heder.

Ordenen har tre grader:
* Ridder
* Kommandør
* Storkors

Ordenstegnet er en mastodont og er inspirert av den danske Elefantordenen. Ordensbåndet er grønt.

Ordenskapitulumet består av fire medlemmer; to tannleger og to studenter. Tannlegene er ikke på valg, mens studentene velges på Odontologforeningens generalforsamling. Ordenskapitulumet arbeider helt uavhengig av, men får økonomisk tilskudd fra Odontologforeningen. Ordenskapitlet mottar forslag på verdige kandidater for dekorasjon, men står fritt til å foreta selvstendige vurderinger av hver enkelt foreslått person.

## Referanser


## Eksterne lenker
*
Landgericht

**Landgericht** er andre instans i det tyske domstolssystemet i straffesaker og alminnelige sivile tvister (Ordentliche Gerichtsbarkeit). Den underliggende instans er Amtsgericht og den overliggende instans Oberlandesgericht. De tre nevnte domstolene hører til delstatenes rettssystem. Over delstatsdomstolene ligger de føderale domstolene, bl.a. Bundesgerichtshof. 

Hvert landgerichtområde har flere amtsgerichtområder. I hele Tyskland finnes 116 *Landgerichte*. 

En *Landgericht* behandler saker i andre instans etter anke over avgjørelser i en *Amtsgericht*. I enkelte, mer alvorlige saker behandler *Landgericht* saker i første instans.
## Se også
* Tysklands politiske system

## Eksterne lenker
* Adresser og andre data til samtlige ''Landgerichte'' i Tyskland
* Landgerichte i Tyskland – Lenker til domstolenes hjemmesider
Gavekort

**Gavekort** er kort som kan byttes i varer eller tjenester. Gavekort utstedes ofte på en pengeverdi og kan brukes i stedet for penger ved kjøp av varer eller tjenester. Gavekort kan også gjelde en vare eller en type vare. Gavekort kan ha tidsbegrenset gyldighet. 
Gavekort kan enten være upersonlige og brukes av ihendehaver eller være utstedt til en person. 
Gavekort kan gjelde for handel i én butikk eller hos én tjenesteleverandør eller for en gruppe butikker og/eller tjenesteleverandører. 
Bruksområdet for og varigheten av et gavekort bestemmes av den som utsteder kortet. Gavekort kan være utstedt på papir eller de kan være elektroniske. 

## Gavekort i Norge
I Norge kan gavekort være bundet til ulike vilkår. Gavekort kan ha en fastlagt gyldighetstid, slik at kortet bli ugyldig etter en bestemt dato. Dersom en slik gyldighetstid ikke er fastsatt kan utsteder nekte å innløse kort som er eldre enn 3 år. I en undersøkelse som ble gjort av Forbrukerrådet i desember 2013 ble det fastslått at én av ti nordmenn eier minst ett ubrukt gavekort fra året før.

## Referanser
René Englebert

**René Englebert** var en belgisk skytter som deltok i de olympiske leker 1908 i London.

Englebert vant en olympisk sølvmedalje i skyting under Sommer-OL 1908 i London. Han var med på det belgiske laget som kom på andreplass i lagskyting 50 yards pistol bak USA. De andre på laget var Paul van Asbroeck, Réginald Storms og Charles Paumier du Vergier
## OL-medaljer
*  1908  London -  Sølv i skyting, 50 yards lagkonkurranse  Belgia

## Referanser


## Eksterne lenker
*
Ørkengekko

**Ørkengekkoen** er en sjelden og ørkenlevende gekko. Den har hud mellom tærne som fungerer som truger i den myke sanden. Den graver seg ned i sanden for å søke ly for bytteetere og sola. I tunnelåpningen lurer den termitter og andre insekter, som den overfaller når de kommer forbi. Den kan bli opptil 1,5 cm lang.
## Eksterne lenker
*
Punggye

**Punggye** (hangul: 풍계리, *Punggye-ri*) er en «ri» (landsby) i fylket Onsong i provinsen Nord-Hamgyong i Nord-Korea.

På stedet ligger det et testanlegg for atomvåpen. I 20. februar 2011 ble det i sørkoreanske medier rapportert om anleggsvirksomhet på stedet i form av byggung av flere tunneler, trolig i forbindelse med en planlagt atomvåpentest på anlegget. Om en slik test blir det den tredje atomvåpentesten som Nord-Korea gjennomfører.

## Referanser


## Eksterne lenker
*  Punggye på Global Security
Lyrikkåret 1500

## Hendelser

## Utgitte verk
### [[Engelsk lyrikk|Engelsk]]
* ca. 1500 - Anonym, *A Gest of Robin Hood*
* ca. 1500 - Anonym, *Guy of Warwick*, relatert til anglo-nordmanniske *Gui de Warewic* (ca. 1232&ndash;1242)
* Anonym, *Sir Bevis of Hampton*, oversatt ca. 1300 fra anglo-nordmanniske *Boeve de Haumtone* ca. 1200
* Anonym, *[[Sir Eglamour of Artois]]*, skrevet i midten av 15. århundre
* ca. 1500 - Geoffrey Chaucer, utgitt anonymt, *Mars og Venus*, en sammenslåing av forfatterens *The Complaint of Mars* og *The Complaint of Venus*
* ca. 1500 - John Lydgate, utgitt anonymt, *The Virtue of the Mass*, også kalt *Interpretacio Misse*

### Andre
* *[[Rimkrønikene|Store rimkrøniken]]*, utgitt omkring dette året i Sverige
* Erasmus, *De Laudibus Britanniae*, en latinsk ode hvor forfatteren henvender seg til John Skelton, som er utnevnt til huslærer for prins Henrik av England, "unum Britannicarum literarum lumen ac decus", og gratulerer prinsen med å ha fått så fin lærer.
* Pierre Gringore, *le Château d’Amours*, Frankrike

## Fødsler
* ca. 1500 - Erasmus Alberus, tysk lyriker (død 1553)
* Shlomo Halevi Alkabetz, gresk kabbalist og lyriker (død 1580)
* Antonius Arena, også kjent som "Antoine Arènes", fransk jurist og lyriker (død 1544)
* Eustorg Beaulieu, fransk lyriker (død 1552) 
* John Bellenden, engelsk lyriker (død ca. 1548)
* ca. 1500 - Bonaventure des Périers, fransk forfatter og lyriker (død 1544)
* 1494 eller 1500 - George Cavendish, født dette året ifølge en kilde, men en annen hevder at det er 1494, engelsk lyriker (død ca. 1561)
* Hayâlî (خيالى) osmansk lyriker  (død 1557)
* 1480/1500 - Nikolaus Herman, tysk lyriker (død 1561)
* Nicolaus Mameranus, lyriker og historiker fra Luxembourg, (død ca. 1567)
* Maurice Sceve, fransk lyriker (død 1564)
* 1500 eller 1503 - Marcello Palingenio Stellato, italiensk, latinskspråklig lyriker (død 1543)
* Ludovico Pasquali, italiensk forfatter og lyriker (død 1551)
* ca. 1500 - Christoff Wirsung, tysk lyriker (død 1571)
* 1500 eller 1505 - Wu Cheng'en, kinesisk romanforfatter og lyriker under Ming-dynastiet (død 1580)
* Basilio Zanchi, italiensk, latinskspråklig lyriker (død /)

## Dødsfall
* Martial d'Auvergne, fransk lyriker (født ) 
* Bhalam, indisk, Gujaratispråklig lyriker (født ca. 1426)
* Serafino Ciminelli, også kjent som "Serafino Aquilano", italiensk lyriker, sanger, forfatter og skuespiller (født 1466)
* ca. 1500 - Robert Henryson, skotsk makarlyriker (født ca. 1425)
* Lodovico Lazzarelli, poet som skapte italienskspråklig og latinskspråklig lyrikk (født ) 
* Gwerfyl Mechain, kvinnelig walisisk lyriker (født ca. 1460)
* Michele Marullo, italiensk- og latinskspråklig lyrikk (født 1453)
* ca. 1500 - Per Raff Lille, dansk lyriker (født ca. 1450)
* Giovanni Mattia Tabarino, italiensk, latinskspråklig lyriker (født ca. 1420)

## Referanser
Jules Trinité

**Jules Trinité** (født 1856, død desember 1921) var en fransk skytter som deltok i de olympiske leker 1900 i Paris. 
 
Trinité vant en olympisk sølvmedalje i skyting under OL 1900 i Paris. Han var med på de franske laget som kom på andreplass i lagskyting 50 meter pistol bak Sveits. De andre på laget var Louis Duffoy, Maurice Lecoq, Léon Moreaux og Achille Paroche.

## OL-medaljer
*  1900  Paris -  Sølv i skyting, 50 meter pistol lagskyting  Frankrike

## Referanser


## Eksterne lenker
*
Paavo Nuotio

**Paavo Ferdinand Nuotio** (født 13. mars 1901 i Heinola, død 14. november 1968 i Lahtis) var en finsk kombinertløper og skihopper som representerte Lahden Hiihtoseura.

Han ble nummer 4 i kombinert i OL i St. Moritz i 1928, og nummer 12 i spesielt hopp. I VM i Lahtis i 1926 ble han nummer 20 i kombinert og endte uplassert i spesielt hopp. I VM i Zakopane i 1929 ble han nummer 8 i spesielt hopp. Han vant det spesielle hopprennet i Lahtisspelen tre ganger, i 1925, 1927 og 1932. Han ble også nummer 2 i spesielt hopp i 1924 og i kombinert i 1928.

## Referanser


## Kilder
*  (besøkt 20. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 127
* Lahden Kaupunginmuseo (Lahtis bymuseum): Resultater VM 1926  (besøkt 20. februar 2011)
* Lahden Kaupunginmuseo (Lahtis bymuseum): Resultater Lahtisspelen 

## Eksterne lenker
*
Brigida Haraldsdatter

**Brigida Haraldsdatter** (i Sverige kalt **Birgitta Haraldsdotter**), født etter 1130, var en norsk konges frilledatter som ble dronning i Sverige.

Hun var datter av kong Harald Gille, men morens navn er ukjent. Tora Gudmundsdatter som var mor til Sigurd Munn, kan også ha vært mor til Brigida.

Ifølge *[[Morkinskinna]]* og *[[Heimskringla]]* var Brigida først gift med Inge Halstensson (Inge den yngre); men det er kronologisk umulig, for Inge døde senest rundt 1130, og Brigida var ung nok til at få syv barn etter 1161. Derimot kan hun ha vært gift med Karl Sunesson, jarl i Västergötland. Karls far skal ha vært sønnesønn til stormannen i Närke, Sigtrygg, som Olav Haraldsson besøkte på sin ferd fra Norge til Russland i 1029. Karls morfar var sønn av Orm Eilivsson som tilhørte Arnmødlingætten og nedstammet fra ladejarlene i Trøndelag. I landflyktighet søkte Magnus den blinde tilflukt hos Karl Sunesson i 1137, og fikk egget ham til å foreta et angrep inn i Bohuslän, der mange underkastet seg ham av frykt. Magnus den blindes motstander Harald Gille, Karls svigerfar, var nylig drept og hadde etterlatt seg en liten sønn, Inge Krokrygg, som var Karls svoger gjennom ekteskapet med Brigida. Karl ble beseiret av Inges tilhengere og flyktet hjem til Västergötland.

Derimot er det sikkert at hun var gift med Magnus Henriksson som ble svensk konge ett års tid etter å ha drept den forrige kongen, Erik den hellige, i mai 1160. Etter at Magnus selv ble drept i slaget ved Örebro, giftet enken seg med Birger Brosa. De fikk fire sønner og tre døtre, og deres datter Ingegjerd blev senere gift med den svenske kongen Sverker 2. I 1174 opsøgte den norske tronkræver, birkebeineren Øystein Møyla Brigida og hennes mann Birger jarl i Östergötland, fordi han som påstått sønn av Harald Gilles sønn, kong Øystein Haraldsson, regnet Brigida som sin faster - hun var kong Øysteins halvsøster. Dessuten ble Øystein Møylas far dyrket regnet som lokal helgen i Bohuslän under navnet *Sankt Östen konung*. Øystein Møyla fikk da også med seg noen menn og et pent pengebeløp av Birger jarl for å ta opp kampen mot et annet norsk kongsemne, Magnus Erlingsson.

Gjennom sitt ekteskap med Magnus Henriksson var Brigida svensk dronning fra 1160–61 etter at Magnus og hans menn hadde drept Erik den hellige i mai 1160. Som enke etter Birger jarls død i 1202, tilbrakte hun sine siste år i Riseberga kloster, hvor hun også ble gravlagt. Som kongsdatter og ektefelle til politisk ledende menn oppnådde hun en posisjon med politisk innflytelse.

## Ekteskap
# Muligens gift med Karl Sunesson, jarl i Götaland, sønn av Sune Ivarsson og Astrid Ogmundsdatter.
# Magnus Henriksson, svensk konge 1160–61. 
# Birger Bengtsson Brosa, svensk jarl 1174–1202, som hun fikk fem sønner og tre døtre med.

## Referanser


## Eksterne lenker
* Brigida Haraldsdatter på snl.no
Kommuner i departementet Corrèze

Dette er en liste over de 286 kommunene i departementet Corrèze i regionen Nouvelle-Aquitaine i Frankrike. Per 1. januar 2021 er antall kommuner redusert til 279.

* (CAB) Communauté d'agglomération de Brive, dannet i 2002.
Kristina Bjørnsdatter

**Kristina Bjørnsdatter**, (Christina) født på 1120-tallet, død ca. 1172, var svensk dronning fra 1156&ndash;60 gjennom sitt giftermål med Erik den hellige. 

I Dansk Biografisk Lexikons første utgave heter det at Kristina var datter til prins Bjørn Haraldsson Järnside (sønn av Harald Kesja) og Katarina Ingesdatter. I Sjögrens *Sveriges Historia* (1935) uttales at hun enten var datter til Inge I eller til Inge II, mens det i *Svenskt Biografiskt Lexikon* anføres at hun var etterkommer av kong Inge den eldre og dronning Helena. I boken *Sveriges drottningar* av Herman Lindqvist anføres det at hun var datter av Knut Lavard og Ingeborg.

Hun ble gift med Erik den hellige omkring 1149. Med ham fikk hun blant andre barnene Knut som ble svensk konge i 1167, og Margareta som ble dronning av Norge. 

Kristina skal ha vært innblandet i en konflikt med Varnhems kloster omkring jordeiendommer, hvorfor paven forsøkte å få henne bannlyst. Hun gjorde krav på Varnhem som sin arv etter Fru Sigrid, muligvis en slektning av dronningen. Kristina skal ha trakassert cisterciensermunker i en sånn grad, at de valgte å flytte til Danmark for der å hjelpe til med byggingen av Vitskøl kloster.

Da hennes mann ble myrdet i 1160, skal hun ha flyktet sammen med sønnen, trolig til Danmark. 

## Barn
# Knut, konge av Sverige 1167&ndash;96
# Filip
# Katarina, gift med nordmannen Nils Blake
# Margareta, gift med kong Sverre av Norge

## Referanser
Charles Paumier du Verger

**Charles Paumier du Verger** var en belgisk skyter som deltok i de olympiske leker Sommer-OL 1900 i Paris og 1908 i London.

Paumier vant en olympisk bronsemedaljer i skyting i Sommer-OL 1900 i Paris.
Han kom på tredjeplass på 300 meter armégevær stående, bak Lars Jørgen Madsen fra Danmark og Ole Østmo fra Norge.

Åtte år senere, i sommer-OL 1908 i London, vant han en sølvmedfalje. Han var med på det belgiske laget som kom på andreplass i lagskyting 50 yards pistol bak USA. De andre på laget var Paul van Asbroeck, René Englebert og Réginald Storms.

## OL-medaljer
*  1908  London -  Sølv i skyting, 50 yards pistol lag  Belgia
*  1900  Paris -  Bronse skyting, 300 m armégevær, stående  Belgia

## Referanser


## Eksterne lenker
*
Kleppen

**Kleppen** er en bydel i Namsos i Nord-Trøndelag. Den ligger rundt 2 kilometer nord-nordøst for Namsos sentrum og grenser til bydelene Fossbrenna, Bjørum, Østbyen, Rønningåsen og Høknes. Området har navn etter småbruket *Kleppen*, som ble lagt ut til boligområde.

I bydelen ligger Høknes barneskole, Kleppen idrettsanlegg fra 1959  har to idrettshaller og fotballbaner; inkludert Kleppen stadion, hvor Namsos IL spiller sine hjemmekamper. I et tidligere tilfluktsrom i fjellet ligger svømmeanlegget «Oasen».

## Referanser
Kommuner i departementet Haute-Vienne

Dette er en liste over de 201 kommunene i departementet Haute-Vienne i regionen Nouvelle-Aquitaine i Frankrike. Per 1. januar 2022 er antall kommuner redusert til 195.

* (CAL) Communauté d'agglomération Limoges Métropole, dannet i 2003.
Marine Stewardship Council

**Marine Stewardship Council** (**MSC**) er en uavhengig non-profit organisasjon og et sertifiseringsorgan. MSC har utviklet en miljøstandard for bærekraftige fiskerier, og bruker et miljømerke som kun gis til de fiskeprodusentene som oppfyller miljøstandarden. Når det kjøpes fisk med det blå MSC-miljømerket indikerer det at den kommer fra et fiskeri som drives på en miljømessig ansvarlig måte som ikke bidrar til det globale miljøproblemet med overfiske. Ved utgangen av 2010 hadde mer enn  fiskerier og selskaper oppnådd sertifisering fra Marine Stewardship Council.

MSC ble grunnlagt i 1997 av World Wide Fund for Nature (WWF) og Unilever, og ble fullt ut uavhengig i 1999. Det har kontorer i London (hovedkontor), Seattle, og Sydney, og lokale kontorer i Edinburgh, Berlin, Haag, Paris, Cape Town og Tokyo.

## Referanser


## Eksterne lenker
* Hva er MSC? på WWF Norge
Omloop Het Volk 2005

**[[Omloop Het Volk]] 2005** var den 60. utgaven av Omloop Het Volk, og ble arrangert 26. februar 2005. Rittet på 201&nbsp;km ble vunnet av Nick Nuyens foran Tom Boonen og Steven de Jongh.

## Resultat

## Eksterne lenker
* Rapport og resultater (Engelsk tekst)
*
Françoise Henry

**Françoise Henry** (født 16. juni 1902 i Paris, død 10. februar 1982 i Auxerre) var en fransk forsker med kunst og kunsthåndverk fra tidlig irsk middelalder som fagfelt. Hun arbeidet for University College Dublin i tiden fra 1934 til 1974. 

## Liv og virke
### Bakgrunn
Henry var født i Paris men vokste opp i Limousin. Hun var eneste barn av Jeanne Henry (født Clément) og René Henry, assisterende *chef de cabinet* for presidenten for det franske deputertkammer, professor ved L'École des Sciences Politiques og forfatter. Faren forlot familien i Françoises barndom. Hennes bestefar, Charles Clément (1821-1887), far kunstskribent og filosof, og hans innflytelse satte et preg på henne under hennes besøk hos bestemoren nær Paris.

Etternavnet var opprinnelig stavet Henri.

Hun studerte ved École du Louvre under keltologen Henri Hubert. 

### Karriere
Henrys første betydelige utgivelse var *Les Tumulus du Départment de la Côte-d’Or*, en omfattende avhandling av gravanlegg i jernalderen ved Côte-d'Or i Frankrike. Hun studerte kunsten under karolingerne, og annen middelalderkunst og det var hennes interesse for kunsten under middelalderen som førte henne til Irland og University College Dublin, særlig etter et besøk på slutten av 1920-tallet hvor hun fikk studere de to Ahenny-høykorsene i sandstein fra 700-tallet i grevskapet Tipperary. I 1928 publiserte hun sin første artikkel om irsk middelalderkunst, *La chapelle de Cormac à Cashel*.

På University College Dublin begynte hun i 1934 som utvekslingsforeleser i fransk. På 1940-tallet foreleste hun i arkeologi og europeisk kunst samtidig mens hun arbeidet med studiet av irske oldtidsgjenstander og samlet en stor samling av illustrasjoner av irsk kunst i form av trykk og fotografier. En tid senere ble hun direktør for studiet av arkeologi og kunsthistorie av europeisk maleri.

Hun utførte en betydelig med arkeologisk utgravning i Glendalough, en landsby ved ruinene av et kloster i Wicklow, ved Iniskeaøyene utenfor kysten av grevskapet Mayo, og andre steder, men var hovedsakelig kjent som forsker på irsk kunst fra tidlig irsk middelalder. I 1940 publiserte hun *Irish Art*, en omfattende studie som kombinerte resultatet av manuskripter, skulptur, og metallarbeid i Irland. 

Under andre verdenskrig har hun involvert i evakueringene av gjenstander fra museer i Frankrike og London, som sekretær for kommisjonen for bevaringen av kunst i det okkuperte Europa. Senere under krigen arbeidet hun i krigsindustrien i England, og så som ambulansesjåfør i Frankrike fra 1944. 

Høydepunktet i hennes publisering var et verk i tre bind på fransk og engelsk som kom i tiden mellom 1963 og 1970; *L’Art irlandais*, irsk kunst i den tidlige kristne perioden, under invasjonene fra vikingene og romansk tid.

Henry ble pensjonert fra universitet i 1974, det samme året hvor den moderne utgivelsen av *[[Kellsboken]]* kom ut, og hvor hun selv hadde skrevet teksten for reproduksjonene. Hun var den som hadde identifiserte de ulike skriverne i det opprinnelige manuskriptet,

Hennes siste år tilbrakte hun ved sitt hjem i Lindry i Frankrike hvor hun døde i 1982.

## Referanser
Carl Rein Seehuus

**Carl Rein Seehuus** (født 12. juni 1900 i Skien, død 13. februar 1975 på Eidsvoll) var pastor og predikant tilknyttet den norske pinsebevegelsen. Han var den første pastor eller forstander i Tabernaklet (Pinsekirken Tabernaklet Bergen) i Bergen, fra etableringen i 1920 frem til 1922. I en årrekke var han også redaktør og utgiver av tidsskriftet *Profetrøsten*. Rein Seehuus er sønn av Carl Magnus Seehuus og Ida Berthea f. Hanson.

## Referanser


## Litteratur
* Rødland, Kjartan 2010. *Glede i Gud.* Pinsekirken Tabernaklet Bergen 1920 – 2010. (jubileumsbok)
Omloop Het Volk 2006

**[[Omloop Het Volk]] 2006** var den 61. utgaven av Omloop Het Volk, og ble arrangert 25. februar 2005. Etter 202&nbsp;km kom Philippe Gilbert alene til mål og vant foran Bert de Waele og Leon van Bon.

## Resultat

## Eksterne lenker
* Rapport og resultater (Engelsk tekst)
*
Arun Gandhi

**Arun Gandhi** (1934 − 2023) var det femte barnebarn av den kjente fredsaktivisten Mohandas Gandhi. Arun fulgte i fotsporene til bestefaren sin, og ble også en kjent sosio-politisk aktivist, selv om han ikke levde den samme asketiske livsstilen som bestefaren hadde gjort. 

Aruns barndom under apartheid-regimet i Sør-Afrika var ofte svært vanskelig for ham, i likhet med mange av hans medborgere. Han ble nedverdiget av hvite europeere fordi han ikke hadde hvit hudfarge, han ble utstøtt av afrikanerne fordi han ikke var svart, og han var flere ganger gjenstand for rasistisk motivert vold fra ekstremister fra begge disse gruppene utelukkende på grunn av hans hudfarge. 

Arun bodde sammen med sin bestefar Mahatma Gandhi fra 1946 og frem til han ble myrdet i 1948. Dette var også den mest turbulente perioden i Indias kamp for å frigjøre seg fra britisk styresett. Da Mahatma Gandhi ble myrdet i 1948, reiste Arun til Sør-Afrika sammen med sine foreldre. Arun Gandhi gjennomførte i likhet med bestefaren flere fredelige demonstrasjoner og marsjer for fred. I oktober 2006 gikk han en marsj i Los Angeles, California sammen med flere kjente skuespillere som f.eks. Sally Kirkland.

Etter farens død i 1956, reiste Arun til India for å slippe farens aske i elven Ganges. På turen fikk Arun et alvorlig tilfelle av blindtarmbetennelse og han ble innlagt på sykehus for operasjon. Han ble forelsket i en sykepleier og han bestemte seg for å gifte seg med henne bare for å bli fortalt av den sørafrikanske regjeringen at hans kone ikke ville bli tillatt innreise til Sør-Afrika. Paret fikk en sønn, Tushar, som også er aktivist, og en datter, Archana, som fikk fire barnebarn.

## Referanser


## Eksterne lenker
* 
*
Christine Stigsdatter

**Christine Stigsdatter Hvide** (også **Kristina Stigsdotter**)(født ca. 1145, død ca. 1200) var svensk dronning 1164-67.

Hun var datter av den danske stormannen Stig Tokesen fra Hvideslekten og prinsesse Margrethe Knudsdatter av Danmark. Omkring 1164 ble hun gift med kong Karl Sverkersson, og fikk med ham sønnen Sverker den yngre. Hun var dronning i ca. tre år, og ble enke da mannen ble myrdet på Visingsö i 1167. Hun flyktet da i sikkerhet med sønnen Sverker til sin slekt i Danmark. I 1196 ble sønnen  konge i Sverige.

## Referanser


## Eksterne lenker
* Christine Stigsdatter Hvide på niels.dybdahl.dk
* De Sverkerska och Erikska ätterna på wadbring.com
Litteraturåret 1561

**Litteraturåret 1561** er en oversikt over utgivelser, hendelser, prisvinnere og avdøde personer med tilknytning til litteratur i 1561.

## Hendelser
*21. august – Fullføringen av Peresopnytsia Gospels.

## Nye bøker
*Gabriele Fallopius – *Observationes anatomicae*
*Thomas Hoby – *[[The Book of the Courtier]]* (*Il Cortegiano*) (oversettelse)
*Julius Caesar Scaliger -*Poetices*  
*John Calvin – *Den kristne religionens institusjonen* (Engelsk oversettelse av Thomas Norton)   

## Nye drama
* Thomas Preston – *Cambises*

## Lyrikk
**Se [[Lyrikkåret 1561]]*

## Fødsler
*22. januar - Francis Bacon, filosof, vitenskapsmann, og statsmann (død 1626)
*Juni - Samuel Harsnett, engelske erkebiskop og forfatter som skrev om religion (død 1631)
*4. august - John Harington, engelsk forfatter (død 1612)
*11. juli - Luis de Góngora, spansk dikter (død 1627)
*14. august - Christopher Heydon, engelsk sakprosaforfatter (astologi) (død 1623)
*27. oktober - Mary Sidney, forfatter og oversetter (død 1621)

## Dødsfall
*26. februar - Jorge de Montemayor, portugisisk spanskspråklig romanforfatter og lyriker (født ca. 1520)
*25. mars - Conrad Lycosthenes, humanist and oppslagsverksforfatter fra Alsace (født 1518)
*10. desember - Caspar Schwenckfeld, tysk teolog og preker (født ca. 1490)
*Marie Dentière, tysk teolog (født ca. 1495)
*Claude Garamond, fransk utgiver (født 1480)
*Jane Seymour, forfatter (født ca. 1541)
Salvador Sanchez

**Salvador Ernesto Sanchez Weishaupt** (født 1980), kjent som **Salvador Sanchez** og **Salvador**, er en norsk rapper og hiphop-produsent fra Kristiansand.

Sammen med halvbroren Oscar Sepulveda og Dj Breakneck (Christian Sørensen) utgjorde han hiphop-gruppen Darkside of the Force som vant Spellemannprisen 2006 i klassen hiphop.

I 2001 ga han ut sitt første soloalbum, *Solar Consciousness*, som ble nominert til Spellemannprisen 2001 og Alarmprisen 2002 i klassen hiphop. Han har også samarbeidet med bluesartisten Ronnie Jacobsen, og sammen ga de i 2003 ut albumet *Adjust Your Stereo* med musikk som kombinerte blues, hiphop og andre stilarter. I 2010 ga han ut sitt andre album, *Happy Daze*, og ble nok en gang nominert til Spellemannprisen 2010 i klassen hiphop.

## Diskografi
* *[[Solar Consciousness]]* (2001)
* *Adjust Your Stereo* (2003) – med Ronnie Jacobsen
* *[[Happy Daze]]* (2010)

## Referanser


## Eksterne lenker
* 
*
Illustreret Folkeblad

***Illustreret Folkeblad*** utkom som illustrert ukeblad i Norge i perioden 1856 til 1858 med undertittelen «til Belærelse og Underholdning». Bjørnstjerne Bjørnson var redaktør og fikk trykket flere av sine første bondefortellinger i bladet. Særlig kjent er Synnøve Solbakken som ble trykket i Folkebladet i 1857.

Litteratur av Bjørnson i bladet: *Aanum, en Fortælling*; *Et farligt frieri*; *Om Dands, Sang, Kortspil, Felespil og anden Morskab*; *Ole Stormoen, Fortælling* ;*En munter Mand, Fortælling* (ufullført) og i 1857 *Synnøve Solbakken.*

## Litteratur
*Jens Braage Halvorsen: «Bjørnson, Bjørnson». ''Norsk Forfatter-Lexikon 1814-1880. Kristiania 1885.
*Hege Høsøien: Synnøve Solbakken
Benedicta Ebbesdatter

**Benedicta Ebbesdatter** (også kalt **Bengta**) født mellom 1165 og 1170, død 1199 eller 1200, var dronning av Sverige fra 1196 til sin død. 

Hun ble født i Knardrup på Nordsjælland som datter av Ebbe Sunesen Hvide. Hennes onkel var den senere så berømte erkebiskop i Lund, Anders Sunesen. Hun ble i 1185, i en alder av 15 gift med prins Sverker, kong Karl Sverkersson og hans enke Christine Stigsdatters eneste sønn. Denne ble først konge over Sverige i 1196, da Knut Eriksson døde. Da var Benedicta rundt de tredve, og skulle kun komme til å bære dronningtittelen i 4 år. Hun fødte sin mann mindst to barn. 

Benedicta sympatiserte med kirkens økende makt både i Danmark og Sverige, og hun støttet aktivt erkebiskop Olof Lambatunga i Uppsala. Hun beskrives som religiøs og stolt av sin bakgrunn. 

## Referanser


## Eksterne lenker
* Bengta Ebbesdotter på findagrave.com
Helene Pedersdatter Strange

**Helene Pedersdatter Strange** (i Sverige også kalt dronning **Elin**; født ca. 1200, død ca. 1255) var dronning av Sverige i årene 1229–34.

Hun var datter av den danske ridderen Peder Strange, hvis ætt senere antok namnet Ulfeldt. 

Omkring 1225 giftet hun seg med Knut Holmgersson Lange. På offisielle papirer brukte hun samme segl som min mann, hvilket kan tyde på at hun hadde en viss innflytelse. Hun fikk med kong Knut sønnene Holmger og Filip Knutsson, som begge siden ble henrettet. 

Da Knut døde i 1234 giftet Helene seg med den svenske stormannen Filip Laurensson. I 1251 ble hun igjen enke. 

## Eksterne lenker
* Helena Pedersdotter på ludd.luth.se
Léon Johnson

**Léon Édouard Johnson** (født 28. februar 1876 i Nice, død 1943) var en fransk skytter som deltok i de olympiske leker 1908 i London, 1912 i Stockholm og 1920 i Antwerpen.

Johnson vant en olympisk bronsemedalje i skyting under Sommer-OL 1908 i London. Han var med på det franske laget som kom på tredjeplass i lagskytingen 300 meter rifle tre stillinger bak Norge og Sverige. De andre på laget var Eugène Balme, André Parmentier, Albert Courquin, Maurice Lecoq og Raoul de Boigne.

Tolv år senere, under sommer-OL 1920 i Antwerpen, vant ha to sølvmedaljer. Han kom på andreplass i både den individuelle og lagkonkurransen i liggende 300 meter rifle. I den individuelle konkurransen kom han bak Otto Olsen fra Norge og i lagskytingen vant USA. De andre skytterne på det franske sølvlaget var Achille Paroche, André Parmentier, Georges Roes og Emile Rumeau.

## OL-medaljer
*  1920  Antwerpen -  Sølv skyting, 300 meter armégevær, liggende  Frankrike
*  1920  Antwerpen -  Sølv skyting, 300 meter armégevær, liggende, lag  Frankrike
*  1908  London -  Bronse i skyting, 300 meter rifle, 3 stillinger, lagskyting  Frankrike

## Referanser


## Eksterne lenker
*
Brouwerij Boon

**Brouwerij Boon** er et bryggeri i Lembeek i kommunen Halle i Belgia og var tidligere kjent som *Brasserie de Saint Roch*. Hovedsakelig produseres øltypene geuze og kriek, og årsproduksjonen er per 2010 på 12&nbsp;600&nbsp;hl. Bryggeriet sies å ha det største eksisterende lager av lambicøl i verden, over en million liter.

## Historie
Bryggeriet stammer fra 1680, da J.B. Claes kjøpte en bondegård ved Leembek og installerte et bryggeri og destilleri. I 1860 kjøpte Louis Paul produksjonsbygningen av familien Claes, omdøpte bryggeriet til Brasserie de Saint Roch, og begynte å produsere lambic og faro. I 1875 begynte forsøk med brygging av geuze, og i 1890 kom det til et malteri. Louis Paul hadde ingen arvinger og solgte i 1898 bryggeriet til Pierre Troch. 

I 1927 ble Pierres sønn René Troch på grunn av krisetider tvunget til å selge firmaet, som kom i Jan de Vits’ besittelse. Senere gikk det til hans sønn Jean, før Frank Boon kjøpte det i 1975 og gav det dagens navn. I 1986 ble bryggeriet av kapasitets- og plasshensyn flyttet til sentrum av Lembeck. I april 2013 åpnet et nytt bryggerianlegg med flerdoblet produksjonskapasitet. 

Bryggeriet er medlem av sammenslutningen HORAL.

## Sortiment
Følgende øltyper brygges (med alkoholprosent i parentes):

* Oude Geuze Boon (7 %)
* Geuze Mariage Parfait (8 %)
* Kriek Boon (4 %)
* Oude Kriek Boon (6,5 %)
* Kriek Mariage Parfait (8 %)
* Framboise Boon (5%)
* Faro Boon (5 %)
* Duivels Bier (8 %)

## Fotnoter

## Referanser


## Eksterne lenker
* 
*    Boon på nettstedet til HORAL
*  Vurdering på Ratebeer.com
*  Vurdering på Beeradvocate.com
Väinö Tiihonen

**Väinö Petter Tiihonen** (født 28. november 1912 i Helsingfors, død 27. juli 1957 i Kuopio) var en finsk skihopper.

Han ble nummer 27 i VM i Sollefteå i 1934 og nummer 9 i VM i Lahtis i 1938. Han ble også nummer 9 i OL i Garmisch-Partenkirchen i 1936. I hopprennet i Lahtisspelen i 1931 ble han nummer 2.

## Kilder
*  (besøkt 20. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis bymuseum): Resultater Lahtisspelen 

## Eksterne lenker
*